Samalle aukiolle äärioikeiston mielenosoituksen kanssa on tulossa ainakin 1 500 vastamielenosoittajaa.

Presidentti Donald Trump tuomitsee rasismin ja väkivallan Yhdysvaltain Charlottesvillen kaaoksen vuosipäivänä.

Tasan vuosi sitten yksi ihminen kuoli ja 19 loukkaantui Charlottesvillessa äärioikeiston kannattajan ajettua autolla väkijoukkoon.

Trump kehottaa yhdysvaltalaisia yhdentymään kansakuntana ja toivoo rauhaa kaikille kansalaisilleen.

Presidentti sai vuosi sitten runsaasti kritiikkiä siitä, että hän ei tuominnut äärioikeistolaista väkivallantekoa riittävän yksiselitteisesti, vaan syytti Charlottesvillen väkivallasta "molempia puolia".

Lukuisat muut yhdysvaltalaispoliitikot tuomitsivat äärioikeistolaisen väkivallan jyrkästi.

The riots in Charlottesville a year ago resulted in senseless death and division. We must come together as a nation. I condemn all types of racism and acts of violence. Peace to ALL Americans! — Donald J. Trump (@realDonaldTrump) 11. elokuuta 2018

"Ei tilaa uusnatsismille"

Myös Trumpin tytär ja Valkoisen talon neuvonantaja Ivanka Trump on ottanut kantaa vuoden takaisiin tapahtumiin.

Trump tuomitsee valkoisten ylivallan, rasismin ja uusnatsismin. Hänen mukaansa näille ei ole tilaa Yhdysvalloissa.

– Sen sijaan, että repisimme toisemme vihalla, rasismilla ja väkivallalla, voisimme nostaa toisemme ylös, vahvistaa yhteisöjämme ja auttaa muita saavuttamaan oman mahdollisuutensa.

2:3 While Americans are blessed to live in a nation that protects liberty, freedom of speech and diversity of opinion, there is no place for white supremacy, racism and neo-nazism in our great country. — Ivanka Trump (@IvankaTrump) 12. elokuuta 2018

Useita vastamielenosoituksia

Sunnuntaina järjestetään useita mielenosoituksia.

Päivästä odotetaan jännitteistä, sillä viranomaiset ovat myöntäneet luvat myös useammalle vastamielenosoitukselle samaan aikaan.

Samalle aukiolle äärioikeiston mielenosoituksen kanssa on tulossa ainakin 1 500 vastamielenosoittajaa.

Tuoreessa muistissa on Charlottesvillen tapahtumat vuosi sitten, kun osan vastakkaisten ryhmittymien ihmisistä annettiin käydä toisiinsa käsiksi.

Lue lisää:

Vuosi sitten valkoisten ylivaltaa ajavien marssi Charlottesvillessa päätyi kaaokseen ja yhden ihmisen kuolemaan – Tällä kertaa äärioikeisto kokoontuu Valkoisen talon naapurissa

Lähteet: AFP